Dinte fosilizat autentic de Plesiozaur, 2,9 cm lungime, 70 mil ani, Cretacic, Maroc
Specimen autentic de dinte de Plesiozaur fosilizat din Maroc (cel mai probabil specia Zarafasaura oceanis), vechi de aproximativ 70 de milioane de ani. Vine în cutie de plastic, perfect pentru expunere, și este însoțit de un Certificat de Autenticitate semnat de un geolog profesionist care a făcut expertiza specimenului. Un cadou excelent pentru un pasionat de dinozauri sau de paleontologie! Reptilele au dinţi care se schimbă de foarte multe ori în timpul vieţii (chiar săptămânal). Acest lucru, combinat cu durabilitatea smalţului precum și cu perioada de timp lungă cat au trăit, face ca dinţii de mosasauri, plesiozauri, pterozauri și dinozauri fosilizaţi să fie des întâlniţi în diverse părţi ale globului. Datorită vechimii specimenului și a naturii fragmentare a depozitelor de fosile din Maroc, precum și a metodelor de extragere locale, dintele poate avea imperfecţiuni și zone reparate (lipituri) care sunt perfect normale și inevitabile, dar este, per total, în condiție bună, cu stratul de smalț aproape intact. Vă invităm să studiaţi atent pozele produsului pentru a identifica imperfecţiunile naturale și eventualele reparaţii ale specimenului. Click aici pentru mai multe informaţii generale despre fosile Specimen: dinte fosilizat autentic de Plesiozaur (cel mai probabil specia Zarafasaura oceanis) Vârsta: aproximativ 70 de milioane de ani, perioada Cretacică Dimensiuni: aproximativ 2,9 cm lungime (va rugăm să vă uitaţi la poza în care specimenul este pus lângă riglă/în mână pentru a vă face o idee legată de dimensiunea lui) Ţara de origine: Bazinul Oulad Abdoun, Khouribga, Maroc Produsul constă într-un singur dinte fosilizat autentic de Plesiozaur în cutie de plastic, cel din pozele de mai sus, și vine însoțit de o broșură ce conține informații geologice și paleontologice specifice, precum și de un Certificat de Autenticitate semnat de un geolog profesionist care a făcut expertiza specimenului.